CELEX: 32016D1367
Language: sk
Date: 2016-08-10 00:00:00
Title: Vykonávacie rozhodnutie Komisie (EÚ) 2016/1367 z 10. augusta 2016 o určitých ochranných opatreniach v súvislosti s africkým morom ošípaných v Poľsku [oznámené pod číslom C(2016) 5278] (Text s významom pre EHP)

11.8.2016   
            
            
               SK
            
            
               Úradný vestník Európskej únie
            
            
               L 216/26
            
         VYKONÁVACIE ROZHODNUTIE KOMISIE (EÚ) 2016/1367
   z 10. augusta 2016
   o určitých ochranných opatreniach v súvislosti s africkým morom ošípaných v Poľsku
   
      
         [oznámené pod číslom C(2016) 5278]
      
   
   (Iba poľské znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
            
         
               (2)
            
            
               V prípade výskytu ohniska afrického moru ošípaných existuje riziko rozšírenia pôvodcu choroby do iných chovov ošípaných a medzi divo žijúce ošípané. Preto sa môže rozšíriť z jedného členského štátu do druhého členského štátu a do tretích krajín obchodovaním so živými ošípanými alebo produktmi z nich.
            
         
               (3)
            
            
               Smernicou Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. V článku 9 smernice 2002/60/ES sa v prípade výskytu ohnísk uvedenej choroby stanovuje zriadenie ochranných pásiem a kontrolných pásiem, v ktorých sa majú uplatňovať opatrenia stanovené v článkoch 10 a 11 uvedenej smernice.
            
         
               (4)
            
            
               Poľsko informovalo Komisiu o aktuálnej situácii na svojom území, pokiaľ ide o africký mor ošípaných, a v súlade s článkom 9 smernice 2002/60/ES zriadilo ochranné a kontrolné pásma, v ktorých sa uplatňujú opatrenia uvedené v článkoch 10 a 11 danej smernice.
            
         
               (5)
            
            
               S cieľom predísť akémukoľvek zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je nevyhnutné v spolupráci s Poľskom vymedziť na úrovni Únie ochranné a kontrolné pásma vzťahujúce sa na africký mor ošípaných v uvedenom členskom štáte.
            
         
               (6)
            
            
               Z toho vyplýva, že oblasti identifikované ako ochranné a kontrolné pásma v Poľsku by mali byť uvedené v prílohe k tomuto rozhodnutiu.
            
         
               (7)
            
            
               Uplatňovanie opatrení by sa malo obmedziť, aby sa poskytol dostatočný čas na epidemiologický prieskum a aby bolo možné opatrenia preskúmať.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Poľsko zabezpečí, aby ochranné a kontrolné pásma zriadené v súlade s článkom 9 smernice 2002/60/ES zahŕňali aspoň oblasti uvedené ako ochranné a kontrolné pásma v prílohe k tomuto rozhodnutiu.
   Článok 2
   Toto rozhodnutie sa uplatňuje do 30. septembra 2016.
   Článok 3
   Toto rozhodnutie je určené Poľskej republike.
   
      V Bruseli 10. augusta 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
   
      PRÍLOHA
      
                  Poľsko
               
               
                  Oblasti uvedené v článku 1
               
            
                  Ochranné pásmo
               
               
                  Vonkajšie hranice tohto ochranného pásma tvoria:
                  
                              a)
                           
                           
                              na východe: od severného okraja obce Sanie Dąb južná časť cesty vedúcej z obce Sanie Dąb do obce Kołaki Koscielne, s priesečníkom s riekou Dąb, ďalej juhovýchodne pozdĺž rieky Dąb, ďalej pozdĺž okraja lesa až k západnému okraju obce Tybory – Olszewo, ďalej po ceste z obce Tybory – Olszewo do obce Tybory – Kamianka, ďalej západný okraj obce Tybory – Kamianka až k ceste vedúcej z obce Tybory-Kamianka do obce Jabłonka Kościelna, ďalej južne až k vodnému toku z nádrže Kamianka do rieky Jabłonka, ďalej k ústiu vodného toku do rieky Jabłonka, ďalej priamo na juh až po križovatku cesty č. 66 s cestou z obce Jabłonka Kościelna do obce Miodusy – Litwa;
                           
                        
                              b)
                           
                           
                              na juhu: cesta č. 66 na západ až k priesečníku rieky Jabłonka s cestou č. 66, ďalej pozdĺž južného okraja obce Faszcze až k rieke Jabłonka, ďalej západne pozdĺž rieky Jabłonka až k okraju obce Wdziękoń Pierwszy a obce Wdziękoń Drugi, ďalej priamo na sever až k ceste č. 66, ďalej západne od cesty č. 66 až k priesečníku vodného toku s cestou č. 66 na úrovni obce Wdziękoń Pierwszy;
                           
                        
                              c)
                           
                           
                              na západe: severne pozdĺž vodného toku až k okraju lesa, pozdĺž východnej hranice rezervácie Grabówka, ďalej okraj lesa východne až k ceste vedúcej z obce Grabówka do obce Wróble – Arciszewo;
                           
                        
                              d)
                           
                           
                              na severe: priamo na východ k rieke Dąb južne od obce Czarnowo Dąb, ďalej priamo na východ až k severnému okraju obce Sanie Dąb, k ceste vedúcej z obce Sanie Dąb do obce Kołaki Koscielne.
                           
                        
            
                  Kontrolné pásmo
               
               
                  Vonkajšie hranice tohto kontrolného pásma tvoria:
                  
                              a)
                           
                           
                              na východe: priamo od hraníc wysokomazowieckého a zambrowského okresu na úrovni obce Stare Niziołki až k priesečníku s riekou Rokietnica medzi obcou Grodzkie Szczepanowięta a Nowe Grodzkie, ďalej priamo až k obci Wnory Wiechy, ďalej južne pozdĺž cesty a východne pozdĺž okraja obcí Chojane Piecki, Kalinowo-Solki, Kalinowo Czosnowo, Buczyno Mikosy až k obci Brzóski-Gromki, ďalej priamo na juh až k rieke Brok, k východnému okraju obce Brzóski-Falki, ďalej priamo až k ceste č. 66, k severnému okraju obce Włosty-Olszanka, ďalej južne po ceste č. 66 až k okraju lesa;
                           
                        
                              b)
                           
                           
                              na juhu: priamo na juhozápad pozdĺž južného okraja obce Dąbrowa-Zabłotne až k južnému okraju obce Dąbrowa Wielka, ďalej priamo na juhozápad od obce Krzeczkowo Mianowskie až k hranici regiónu Podleské na úrovni obce Zaręby-Choromany;
                           
                        
                              c)
                           
                           
                              na západe: pozdĺž hranice regiónu Podleské až k ceste č. 63, ďalej pozdĺž hranice regiónu Podleské a západného okraja obce Srebrny Borek až k ceste č. 8, pozdĺž západného okraja obce Ostrożne, ďalej severne po západnom okraji obcí Krajewo-Łętowo, Krajewo-Borowe, Krajewo-Ćwikły, ďalej priamo po západnom a severnom okraji obce Zbrzeżnica až k ceste č. 63, ďalej severne od cesty č. 63 až po zemepisnú šírku obce Polki-Teklin;
                           
                        
                              d)
                           
                           
                              na severe: priamo na východ k hranici medzi zambrowským a łomżyńským okresom vrátane obce Polki-Teklin až k bodu v zemepisnej šírke obce Kossaki-Nadbielne, ďalej priamo na juh od obce Kossaki-Nadbielne a ponad obec Kałęczyn-Walochy, ďalej ku križovate cesty č. 679 s cestou vedúcou z obce Rutki-Kossaki do obce Kalinówka-Basie, ďalej pozdĺž južného okraja obce Rutki-Kossaki až ku križovatke cesty 11 Listopada s cestou č. S8, ďalej priamkou ponad obec Górskie-Ponikły Stok a východný okraj obce Modzele-Górki a Olszewo Przyborowo až k hranici zambrowského a wysokomazowieckého okresu v zemepisnej šírke obce stare Niziołki.